CELEX: 62016CN0217
Language: bg
Date: 2016-04-18 00:00:00
Title: Дело C-217/16: Преюдициално запитване от Efeteio Athinon (Гърция), постъпило на 18 април 2016 г. — Европейска комисия/Община Zagori

20.6.2016   
            
            
               BG
            
            
               Официален вестник на Европейския съюз
            
            
               C 222/7
            
         Преюдициално запитване от Efeteio Athinon (Гърция), постъпило на 18 април 2016 г. — Европейска комисия/Община Zagori
   (Дело C-217/16)
   (2016/C 222/09)
   Език на производството: гръцки
   
      Запитваща юрисдикция
   
   Efeteio Athinon (Апелативен съд, Атина, Гърция)
   
      Страни в главното производство
   
   
      Жалбоподател: Европейска комисия
   
      Ответник: Община Zagori
   
      Преюдициални въпроси
   
   
               1)
            
            
               Какво е естеството на актовете на Европейската комисия, приети при упражняване на правомощията ѝ съгласно Регламенти № 2052/1988 (1), № 4253/1988 (2) и № 4256/1988 (3), и по-точно [са ли] тези актове на Комисията публичноправни актове, които във всички случаи пораждат административни по същество спорове, по-специално когато предмет на запор върху вземане срещу трето лице, наложен от Европейската комисия, е частно вземане, а първоначалната молба, за чието удовлетворяване е образувано изпълнително производство, произтича от публичноправно правоотношение, възникнало от горепосочените актове на Европейската комисия, или са частноправни актове, които пораждат частноправни спорове?
            
         
               2)
            
            
               Като се вземе предвид, че според член 299 ДФЕС принудителното изпълнение на актове на Европейската комисия, които налагат парично задължение на лица, различни от държавите членки, се урежда от действащите гражданскопроцесуални норми в държавата членка, на чиято територия се осъществява [ориг. 11] принудителното изпълнение, и като се вземе предвид, че според същата разпоредба контролът относно правомерността на изпълнителните мерки е от компетентността на националните съдилища, каква е компетентността на националните съдилища по отношение на спорове, възникнали във връзка с това изпълнение, когато съгласно националната правна уредба посочените спорове са административни по същество спорове, т.е. когато правоотношението в основата на спора е публичноправно?
            
         
               3)
            
            
               В случай на принудително изпълнение на актове на Европейската комисия, приети в изпълнение на Регламенти № 205[2]/1988, № 4253/1988 и № 4256/1988, с които се налагат парични задължения на лице, различно от държавите членки, въз основа на националното право ли [трябва да се преценява] пасивната легитимация на задълженото лице или въз основа на правото на Съюза?
            
         
               4)
            
            
               Когато лицето, което има парично задължение, произтичащо от акт на Европейската комисия, приет в изпълнение на Регламенти № 205[2]/1988, № 4253/1988 и № 4258/1988, е общинско дружество, което впоследствие е престанало да съществува, […] носи ли общината, на която принадлежи това дружество, отговорност за изпълнение на това парично задължение спрямо Европейската комисия, на основание на посочените по-горе регламенти?
            
         
      (1)  ОВ L 185, 15.7.1988 г. стр. 9.
   
      (2)  ОВ L 374, 31.12.1988 г., стр. 1.
   
      (3)  ОВ L 374, 31.12.1988 г. стр. 25.